Eloi Vila dóna veu als soldats catalans de la Guerra Civil | NacióGranollers\nEloi Vila dóna veu als soldats catalans de la Guerra Civil\nREPORTATGE: 'Cartes des del front', el tercer llibre del periodista i escriptor vallesà, es presenta aquest dissabte a Sant Esteve de Palautordera\nper Esteve Plantada, 3 d'agost de 2012 a les 11:45 |\nDesprés d'haver publicat dues novel·les d'èxit com L'Any del Senyor (Ara Llibres, 2009) i Una paraula de més (Ara Llibres, 2010), el conegut periodista i escriptor santestevenc Eloi Vila presenta el seu tercer llibre, Cartes des del front (Ara Llibres, 2012). Però aquesta nova obra, tot i que algunes de les històries que conté vulguin demostrar el contrari, no és una novel·la de ficció. Cartes des del front és un recull emotiu, colpidor i sorprenent de vint cartes i diaris personals que mostren com van viure la Guerra Civil des del front alguns catalans. Aquest llibre és, segons diu l'autor, "una manera d'explicar la gran història a partir de les petites històries humanes".\n"A partir d'una carta, un conjunt de cartes o un diari personal, explico la història personal que hi darrera. No hi ha res de ficció. Res és inventat de collita pròpia. Tot és verídic". En aquest procés de lectura i estructuració, l'Eloi s'ha volgut centrar en com explicar la història en funció d'allò que era més interessant o més necessari per traslladar-la al lector. "He posat el focus on he cregut més convenient: al soldat que és al front o a la filla que ha deixat a casa, per exemple. És un exercici de periodisme literari del qual n'estic molt satisfet".\nLes cartes i la història dels seus protagonistes\n"Quan l'editorial em va parlar del projecte, vaig considerar que les cartes per si mateixes, per molt emotives, dramàtiques o impactants que fossin, si no les emmarcàvem en una història humana perdien molta força". Aquest fet va provocar una nova orientació del llibre amb la voluntat d'explicar qui eren els protagonistes, d'on eren, què feien o què deixaven a casa quan van marxar a la guerra. "D'aquesta manera, la força de les cartes creixia i tot tenia més sentit".\nEl material que ha fet possible el llibre prové, des de l'inici, d'una campanya de la revista Sàpiens, en la qual apareixia el telèfon de l'Eloi i un correu. "L'allau va ser brutal. Vaig rebre moltes trucades i molts cartes via correu electrònic. A més, el boca orella va fer que molta gent m'oferís material, històries de la seva família o m'adreçaven a altres persones. Crec que dec tenir unes 150 cartes, unes 150 històries diferents". Històries i cartes que encara continua rebent.\nAlguns dels protagonistes de les Cartes des del front són vallesans. Per exemple, la història de Joaquim Nogués, granollerí que va ser a primera línia de front, a Belchite, Aragó. "Després de la guerra, al Joaquim el tanquen a la presó d'Alcalá d'Henares, des d'on envia un dibuix de la seva filla Neus, que encara avui és viva. Durant la guerra, la Neus es va quedar amb els avis a Granollers mentre la seva mare i el seu germà van marxar a l'exili. Després de viure els bombardejos feixistes a la ciutat, va poder retrobar-se amb la seva família al cap d'uns anys". Ara la Neus, que és perruquera jubilada, fa classes de dibuix i té a casa molts dels seus quadres penjats, entre els quals destaca el dibuix que li va enviar el seu pare des de la presó.\nUn altre dels protagonistes del llibre és Pascual Latre, explicada per la seva germana, Carmen Latre. Fills d'Alcubierre, els germans Latre van viure una infantesa dura i pobra. "El pare feia de pastor d'ovelles i dormien en un jaç de palla. La mare va anar arreplegant els trossos de llana que les ovelles perdien en la pastura, trossos que s'enganxaven als arbustos. I en va fer un matalàs de llana per als seus fills". En Pascual, un dels fills, va anar a la guerra amb els republicans i, en tornar del front, uns veïns el van denunciar per desafecte, acusat de participar en repressions antifeixistes. "El van tancar a la presó de Saragossa i Osca. La mare plorava cada dia veient com era impossible aconseguir els avals que alliberessin el seu fill. Al final va poder sortir de la presó malalt. Però quan es va refer de la seva malaltia, va morir d'accident laboral. La Carmen viu a Cardedeu i, encara ara, conserva sota el seu llit el matalàs de llana que li va fer la mare".\nUn llibre d'històries colpidores\nD'entre les moltes històries, l'Eloi Vila en destaca també la d'en Josep Ferrer, de Vic, avi del popular periodista Albert Om, mort al front del Segre el maig del 1938, un mes després d'haver marxat a la guerra. "Va morir a tocar de la Sentiu de Sió en una operació bèl·lica de l'exèrcit republicà per recuperar el Cap de Pont de Balaguer, una avançada feixista de defensa de la ciutat de Balaguer on els Nacionals hi tenien el comandament". Josep Ferrer va marxar a la guerra l'abril de 1938, i va deixar a casa dues filles i la dona embarassada. "Tres dies abans de morir, rep una carta en la qual la seva cunyada li comunica el naixement de la seva tercera filla, la Dolors. La família va saber que ell s'havia assabentat del naixement de la seva filla perquè quan els van tornar les pertinences del Josep Ferrer, entre tot el material hi havia la carta tacada de sang".\nTambé emotiva i colpidora és la història de Josep Trullàs i Castellet, de Terrassa, avi del també periodista Xavi Coral. "El Josep Trullàs va passar per tots els fronts de la guerra civil a Catalunya. Voluntari de l'exèrcit republicà, tenia un comandament d'artilleria. Va sobreviure a la guerra, als camps de refugiats francesos i a una segona mili al Rif. És un testimoni molt interessant perquè permet seguir l'evolució de la guerra a Catalunya".\nAquest petit tast de les històries de Cartes des del front esdevé un reclam prou llaminer de tot allò que podem trobar-hi. Un llibre treballat, molt ben editat i acurat, amb una feina que ha deixat un gran regust de boca a l'Eloi Vila. "Crec que hi ha molts motius pels quals la gent m'ha cedit la seva història. En primer lloc, per homenatjar una gent que va lluitar per defensar el govern legítim de la República que els feixistes van aixafar amb un cop d'Estat convertit en Guerra Civil. En segon lloc, per saber-ne més. En molts casos no sabien massa cosa dels seus avis o avantpassats i d'aquesta manera jo els he pogut ajudar a furgar una mica més. En tercer lloc, calia acabar amb la por del silenci. En molts casos, són històries silenciades per la por a represàlies feixistes després de la guerra. En alguns casos, els néts han trobat una carta per casualitat i han estirat del fil".\nPer sort, el fil ha continuat estirant-se a través de les mans de l'Eloi Vila, escriptor de passió i apassionat d'aquestes històries, tan humanes, tan reals i tan certes. Cartes des del front es presenta aquest dissabte a les vuit del vespre a Sant Esteve de Palautordera, el municipi de l'autor.\nCultura i Mitjans, eloi vila, cartes des del front, llibre, sant esteve de palautordera


Més de 200 propostes festives ompliran la ciutat per les Fires de Sant Narcís - Empordà\nMés de 200 propostes festives ompliran la ciutat per les Fires de Sant Narcís\nL'Ajuntament destaca els espais d'activitats familiars i l'obertura als barris de la ciutat .L'alcaldessa demana viure les festes amb «il·lusió, diversió i una gran dosi de tolerància, civisme i solidaritat perquè esdevinguin un exemple»\nDDG 17.10.2017 | 06:30\nLa programació de les Fires de Sant Narcís 2017 inclou poques novetats pel que fa a les activitats tot i que sí que destaca que s'ha apostat per fer-ne en més barris i per potenciar la participació ciutadana i l'organització d'esdevenments per part de les entitats. En total, hi haurà més de 200 propostes festives que tindran com a tret de sortida el pregó del divendres 27 d'octubre a càrrec de la mestra Rosa Maria Falgàs, i que acabaran amb el tradicional castell de focs d'artifici del 5 de novembre.\nLa creació de dos espais d'activitats familiars –a les places de Salvador Espriu i de Santa Susanna- i l'obertura de la festa major als barris de la ciutat –amb les novetats de la iniciativa «Les Fires dels Quatre Rius», les atraccions sostenibles a la plaça de Ramon Berenguer i el taller d'herbes remeieres a Sant Daniel– són els punts que la regidora de Dinamització del Territori , Eva Palau, va destacar de la proposta d'aquest any.\nCompetició dels quatre rius\n«Cada any busquem fórmules i solucions per fer unes Fires més participades i amb més implicació de la ciutadania i aquest any, per exemple, cal ressaltar la proposta de « Les Fires dels Quatre Rius, una idea que segur que es consolidarà», va ressaltat l'alcaldessa. Es tracta de diferents competicions on competiran els diferents barris de la ciutat agrupats en un dels quatre rius de la ciutat. La iniciativa ja havia funcionat altres edicions com a iniciativa de diferents entitats, però enguany se li dona un impuls des de l'Ajuntament.\nLa regidora Eva Palau va subratllar, en la mateixa línia, que «les Fires són el moment d'establir relacions amb els veïns dels diferents barris a través de les activitats que es proposen». Enguany, hi ha activitats a barris on fins ara no s'hi feia res: A la vall de Sant Daniel i al sector sud de Sant Narcís.\nLa gran majoria d'activitats es mantenen pràcticament sense variacions. No faltaran a aquestes Fires les activitats tradicionals i populars que les fan singulars, com la cercavila de gegants (27 octubre); les matinades, els castells de vigília, el sopar popular i el correfoc (28 d'octubre); la passejada pel Barri Vell amb els capgrossos de Girona i la diada castellera (29 d'octubre); el concurs de colles sardanistes de Girona, el concurs de sardanes revesses i la pujada d'un pilar de 4 dels Marrecs de Salt a les escales de la Catedral (1 de novembre), i la trobada de gegants i cercavila (5 de novembre). El ball de gitanes de Montmeló i el correfoc amb els Trons de l'Onyar –la colla petita dels Diables de l'Onyar-, del dia 4 de novembre, s'incorporen aquest 2017 a les activitats tradicionals de Fires.\nEnguany, a més, s'aposta de nou per les Lluminàries de Fires, que es faran el dia de Tots Sants als jardins de la Infància, i s'ha reforçat l'oferta d'activitats per a la gent jove, posant un èmfasi especial a la Beatufarra, en la qual col·laboraran tres entitats: la Fal·lera Gironina, els Diables de l'Onyar i el Casal Independentista El Forn.\nViure les Fires amb il·lusió\nL'alcaldessa, va fer una crida a «viure les Fires amb il·lusió, diversió i una gran dosi de tolerància, civisme i solidaritat, perquè esdevinguin un exemple de festa major per al país». «En els moments complicats que estem vivint és important trobar espais de normalitat i de quotidianitat, com les Fires de Sant Narcís, en què hem de lluir la nostra ciutat com mai», va afegir.


Franz Kafka (Jordi Llovet)\nFranz Kafka (1883-1924) era un home singular si ens atenem a la seva literatura, però d’allò més normal quan es coneix la seva vida: vegeu la monumental biografia de Reiner Stach, publicada a Acantilado, la millor que mai s’ha escrit i la més ben documentada. Tot i ser jueu, va aconseguir entrar a treballar com a advocat a la Companyia d’Assegurances per a Accidents Laborals, que era una institució austríaca, és a dir, imperial, que tenia la seu a la ciutat de Praga, llavors només una província del gran estat d’Àustria-Hongria.\nVa començar com a assessor jurídic, i per aquesta feina va conèixer la situació en què vivien els treballadors del regne de Bohèmia, precàries. Va redactar una sèrie d’informes per a la Companyia -mai editats en català-, que són un model de prosa burocràtica, oficial i quasi diplomàtica. Va ser tan apreciat pels directors de la casa que, amb els anys -no gaires, perquè als 38 ja s’havia jubilat a causa de la tuberculosi que el va acabar matant, a punt de fer-ne 41-, els seus superiors el van ascendir a la categoria de secretari general de la Companyia, amb un sou equivalent als nostres actuals quatre o cinc mil euros.\nTreballava de les vuit del matí a dos quarts de tres de la tarda, amb una estona per dinar. Durant una colla d’anys es va emportar a la feina una carmanyola amb una mica de menjar -de fet, quasi no menjava- i pujava a la part alta de Praga, a l’altra banda del Moldava, per escriure fins ben entrada la nit en una caseta que la seva germana Ottla va tenir llogada durant un temps al carrer dels Alquimistes.\nKafka, segons tots els testimonis -jo en vaig conèixer un de molt directe, una neboda seva que va sobreviure a l’Holocaust-, era un home bo, que és molt més que “un bon home”. No es va arribar a casar mai, tot i fer-ne intents quasi desesperats, però va tenir almenys cap a cinc amants, unes més formals que les altres. Volia escriure, i no volia ser destorbat per res. Era molt generós. Se sap que els empleats de la companyia on treballava, quan anaven justos de diners li demanaven petites quantitats. Ell, que no gastava perquè va viure quasi sempre amb els seus pares, deixava de seguida els diners que li demanaven. Llavors li deien: “No es preocupi, doctor Kafka -era doctor en lleis-, que ja els hi tornaré de seguida que pugui”. Però Kafka responia sempre: “No es preocupi de tornar-me’ls. Si me’ls ha de tornar, vostè patirà per reunir aquesta quantitat, i jo patiré en veure que encara no me’ls torna. Quedi-se’ls. Ja hi ha prou patiment en aquest món”.\nAixí era Franz Kafka, de qui tothom pensa que era un ésser estrafolari, rar i distant.


L'equip de 'Tot és molt confús' aconsegueix parlar amb Joan Carles I per felicitar-lo pel seu aniversari. S'emeten les converses prèvies amb els secretaris de la Zarzuela però no el diàleg amb el monarca. La conversa apareix després a 'You Tube'\nREDACCIÓ Barcelona 07/01/2011 14:21\nUn membre del programa de Catalunya Ràdio Tot és molt confús va aconseguir parlar amb el rei Joan Carles el dia del seu aniversari, dimecres passat, però la direcció de l'emissora ha considerat oportú no emetre cap tall de veu de la conversa perquè no s'adequa al llibre d'estil de l'emissora. Segons un comunicat emès aquesta tarda per Catalunya Ràdio, l'article 2.5.5.4 de la Guia editorial de l'emissora estableix: "En els continguts informatius, només podem fer gravacions ocultes excepcionalment quan sigui l'única manera d'obtenir informació de gran interès. La difusió del material obtingut ha de tenir l'autorització de la direcció del mitjà. En continguts d'entreteniment, podem recórrer a aquest tipus de gravacions sempre que demanem permís per difondre el material a les persones que hem enregistrat".\nUn membre del Tot és molt confús va aconseguir parlar amb el monarca jugant amb el nom del presentador de l'espai, Pere Mas, que té el mateix cognom que el president de la Generalitat. Els secretaris van entendre que era Artur Mas el que trucava i van passar la trucada. El rei va aguantar de forma més o menys simpàtica la broma –vestida de confusió–, tot i que cap al final mostra un cert enuig en negar-se a pronunciar el nom del programa.\nEls membres de l'equip van explicar el procés en el programa i van emetre les trucades de tràmit amb els secretaris, però no el diàleg amb el monarca. Ells mateixos van dir que no els deixaven emetre aquesta última part. Tanmateix, la conversa ha acabat al YouTube, tot i que els membres del programa asseguren que ni tan sols ho sabien i que no hi tenen res a veure.\nEn el mateix comunicat, l'emissora "lamenta que el contingut de la conversa s'hagi filtrat i emès a la xarxa", i afegeix: "És per això, que la direcció de l'emissora ja ha iniciat un procediment per aturar l'apropiació i ús indeguts d'aquest arxiu sonor".


Registre comptable ingressos i despeses del voluntariat | Assessoria SM Gestió (Barcelona) Fiscal, laboral\nAra que ja estem a la recta final de l’estiu i les vacances, son moltes les persones que han escollit gaudir de les seves vacances col·laborant com a voluntaris en els diferents camps de treball que organitzen moltes entitats tant a nivell nacional com internacional.\nPer aquest motiu, un cop realitzades aquestes tasques de voluntariat, les entitats es troben amb un seguit de moviments econòmics que han de reflectir en els seus llibres o estats comptables, cosa que sovint genera dubtes i confusions.\nAquest blog pretén ser una eina útil i pràctica per ajudar a aquestes entitats a intentar resoldre els seus dubtes i obrir un debat sobre dubtes que no exposarem. Per tant us animem a participar activament!\nLes despeses vinculades a les activitats realitzades pels voluntaris, a priori son despeses de transport, allotjament i menjars.\nPerò com el ventall d’activitats potser ampli, genèricament les considerarem com a despeses produïdes pels voluntaris i altres col·laboradors com a conseqüència de les activitats desenvolupades per l’entitat.\nAquest tipus de despeses a nivell comptable es registren d’acord amb el Pla comptable d’entitats sense ànim de lucre d’àmbit estatal, com el Pla comptable de fundacions i associacions subjectes a la Generalitat de Catalunya, a un compte 653 “Compensació de despeses per prestacions de col·laboració”.\nEn aquest compte comptable es registren les despeses produïdes per voluntaris i altres col·laboradors com a conseqüència de les activitats desenvolupades a l’entitat, com per exemple les despeses de transport, menjar i vestuari.\nPer tant, la compensació de despeses per el voluntari, te simplement l’objecte de rescabalar les despeses que li han originat l’exercici de la seva tasca com a voluntari.\nLa gestió del voluntariat comporta sovint altres despeses a l’entitat com per exemple:\nProcés de selecció de voluntaris: Normalment d’entrada es fa una entrevista prèvia a l’acceptació de la sol·licitud del voluntari, a fi efecte valorar la idoneïtat de la persona i de decidir a quin programa de voluntariat s’incorpora. Aquestes despeses si es duen a terme per professionals externs de l’entitat, comptablement es poden registrar com a despeses de gestió dins del grup 623 “Serveis de professionals independents”.\nFormació de voluntaris: La formació està pensada per a poder desenvolupar la tasca específica que se li encomani al voluntari. La formació és un dret del voluntari que pot ajudar a desenvolupar millor les seves tasques a banda de fer-lo créixer personalment. Aquesta formació es pot dur a terme també per personal extern i comptablement tindria ala mateixa consideració que l’apartat anterior. I el material emprat per a la formació, es pot registrar comptablement dins d’un compte 629, creant un subcompte com a material per a formació voluntaris\nResponsable de la coordinació dels voluntaris: sovint és personal intern de l’entitat qui gestiona aquesta coordinació. Per tant, si és el cas, seria com a més despesa de personal, grup 64.\nAssegurances: és un dret del voluntari el fet d’ésser cobert dels riscos derivats de l’activitat que du a terme com a voluntari i dels danys que, involuntàriament, podria causar a tercers per raó de la seva activitat. Aquests drets dels voluntaris comporten a la pràctica per a les entitats una doble obligació en relació amb les assegurances, la de disposar d'una assegurança d'accidents i d'una altra de responsabilitat civil. Les despeses d’assegurances, es registren comptablement al compte 625 “Primes d’assegurances”\nEl voluntari desenvoluparà les seves funcions de forma lliure i gratuïta i per tant no rebrà remuneració de cap tipus, ja sigui en diners o en espècie. Per tant, en aquest cas, no hi haurà cap moviment comptable a reflectir.\nUn altra casuística que es dona sovint dins les entitats, es que les despeses de viatge van a càrrec del propi voluntari, però malgrat això, s’adquireixen els bitllets de transport de manera global per l’entitat i després cada voluntari retorna a l’entitat l’import del seu bitllet de transport.\nEn aquest cas, malgrat l’entitat anticipa uns diners, no és una despesa per l’entitat ja que posteriorment ho recupera.\nComptablement, aquesta sortida i entrada de diners es pot registrar a un compte 552 “compte corrent amb altres persones o entitats vinculades”. Es carregarà per l’import reemborsat pels bitllets de transport o lliuraments efectuats per l’entitat i s’abonarà per el retorn dels diners dels voluntaris o les recepcions a favor de l’entitat.\nPer acabar, hi ha entitats que sol·liciten una taxa d’inscripció. Aquesta taxa cobreix despeses de transacció, gestió i documentació suportades per l’entitat i no sempre és reemborsable.\nComptablement aquest ingrés, malgrat el pla comptable no especifica un compte concret, ho podem registrar al compte 759 “Ingressos per serveis diversos”.\nUs convidem a fer noves aportacions i a plantejar dubtes a fi efecte de fer més enriquidora aquesta informació del blog.\nTags: ASSESSORIA A BARCELONAassociacionscomptabilitatFUNDACIONSvoluntaris\nAnterior Llei de transparència. Nivell de subjecció de Fundacions i Associacions declarades d’utilitat pública als instruments de transparència\nSegüent Novetats als Pressupostos Generals de l´Estat 2018


Turisme i país - ECONOMIA I TREBALL\nDilluns, 10 de març de 2014 | 15:45h\nAbans que s'acompleixi un any i mig des de que Joan Carles Vilalta ens va deixar, Esquerra Republicana ha volgut fer permanent la memòria del nostre antic Director General de Turisme a través de la creació dels "Reconeixements Joan Carles Vilalta a l'excel·lència turística".\nAquests guardons mantindran vives les inquietuds, el record i l'obra feta pel Joan Carles, premiant anualment a aquelles persones institucions, corporacions, entitats o establiments que hagin contribuït a posar en valor turístic el patrimoni natural i cultural català, tangible o intangible, ajudant a difondre així la realitat nacional catalana a través de l’activitat turística. Un senzill i emotiu homenatge a un gran home, a un bon home, que serà a l'hora un punt de referència de l'activitat turística del país.\nEls guardons corresponents a la primera edició d'enguany es lliuraran en el marc de la jornada "El model turístic del nou país", que s'emmarca en el cicle "Diàlegs del nou país", i que es celebrarà a l'Hotel Alimara - CETT, el proper divendres 28 de març. Una jornada que comptarà amb un conjunt de ponents excepcionals i que debatrà en diferents taules qüestions com la identitat i la sostenibilitat com a claus de l'activitat turística del futur, les diferents vesants de la innovació en l'activitat turística i, finalment, l'estructura institucional de les polítiques turístiques. Àmbits en els quals el Joan Carles va fer destacades i profitoses contribucions des de la seva condició de Director General de Turisme, amb l'objectiu clar de consolidar una país fort en un horitzó nacional de llibertat.


Three-Bedroom Holiday home in Vestervig 8 Vestervig Dinamarca - Ofertes d'hotels amb els MILLORS DESCOMPTES EN LÍNIA\nVeure tots els 174 allotjaments a Vestervig.\nThree-Bedroom Holiday home in Vestervig 8\nTolbol, Vestervig, Dinamarca - Veure al mapa\nMés informació sobre Three-Bedroom Holiday home in Vestervig 8\nSi el que està buscant és per un hotel ben situat a Vestervig, no busqui més enllà de Three-Bedroom Holiday home in Vestervig 8. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Three-Bedroom Holiday home in Vestervig 8 és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Three-Bedroom Holiday home in Vestervig 8 és una elecció inteligents per a viatgers a Vestervig, i ofereix una estada relaxant i sense molèsties.\nEspai comú1 llit individual, 2 llits dobles, 5 llits de llitera\nCal que informeu el Three-Bedroom Holiday home in Vestervig 8 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Dancenter t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.


Finalitzem la pàgina web Vialpe - Compsaonline\nVIALPE Finestres i Tancaments SL, és una empresa ubicada a Balaguer amb més de 30 anys d’experiència en el sector, oferint els seus serveis i productes en constant evolució. És una empresa creada i orientada per oferir als seus clients, solucions definitives, de qualitat, amb cap o baix cost de manteniment i utilitzant diversitat de productes adaptats a cada situació.\nA Vialpe compten amb l’ajuda dels seus proveïdors i amb la col·laboració de professionals del sector (arquitectes, decoradors, enginyers…) que els ajuden a fer realitat els desitjos dels seus clients.\nLa web Vialpe ha estat desenvolupada, utilitzant HTML5, de manera adaptativa això permet que es pugui consultar des de qualsevol dispositiu, ja sigui un smartphone, una tauleta o un pc, mostrant els seus continguts adaptats al dispositiu d’una forma òptima. Disposa d’una pàgina inicial amb un slider on es mostren els seus serveis, informació sobre l’empresa, novetats… També cal destacar algunes pàgines interiors amb els seus serveis, obres realitzades, marques que tenen i sobretot on estan i com contactar amb ells.\nAnteriorPrevious post:Torneig de pàdel organitzat per Clik&PadelSegüentNext post:Finalitzem la pàgina web Centre Reeixir


El Noia no falla a la pista del Voltregà (3-6) i segueix atent a la tercera plaça | RTVVilafranca\nEl Noia no falla a la pista del Voltregà (3-6) i segueix atent a la tercera plaça\nDissabte el Noia recupera el seu partit ajornat a la pista del Girona. En cas de guanyar, el de Sant Sadurní pujarien a la tercera posició de l’OKLliga\nNova victòria del Noia a l’OKLliga. La darrera va arribar aquest dissabte a la pista del Voltregà per 3-6. S’avançaven els locals als 5 minuts de joc, amb gol a la contra de Gerard Teixidó. Un Voltregà que va començar molt combatiu.\nA 8 del descans empatava pel Noia Eloi Mitjans, transformant una directa. La primera part acabava amb 1-2 a favor dels cavistes, després que Aleix Esteller culminés una bona triangulació en atac.\nA l’inici de la segona errava una directe Gerard Teixidó, però Marc Palazón empatava de nou a l’electrònic.\nFinalment, apretava el Noia i aconseguia escapar al marcador. A 18 pel final Eloi Mitjans transformava una directa per fer el 2-3, instants després d’errar-ne una. Xavi Costa feia el 2-4, i Eloi Mitjans tornava a estar encertat amb una nova directa, i fer el 2-5.\nReaccionava el Voltregà amb el 3-5 d’Arnau Canal, que retallava diferències amb temps per davant.\nErrava Eloi Mitjans una directa que hagués sentenciat definitivament, i també Arnau Canal, que hagués propiciat un final igualat, però es mantenia el resultat.\nAl final, Xavi Costa feia el 6è i definitiu. Victòria del Noia per 3-6 a Voltregà, i 3 punts que mantenen l’equip 4t a la taula. Dissabte, el Noia recupera el partit a la pista del Girona. En cas de guanyar, l’equip de St Sadurní es col·locaria tercer de l’OKLliga.\nMartinenca - Hortonenc, final inèdita a la Copa Ràdio Vilafranca


El mini de la Penya subcampió del X Torneig Nacional Aleví del Genovés | Blog del Bressol\nEl mini de la Penya subcampió del X Torneig Nacional Aleví del Genovés\nPosted on 24 junio, 2012 by Juan Pedro\nUna altra final impressionant la que han disputat aquest matí el C.B. Delfos Cornellà i el Joventut de Badalona.\nGaleria de fotos de l’organització\nUn C.b. Cornellà que va demostrar ser superior tant física com mentalment, els seus jugadors no van parar de córrer els 48 minuts del partit i encara anant 12 punts per sota no van parar de pressionar i eixir al contra atac.\nUn Joventut amb jugadors molt físics, amb molta altura i amb dues bases molt ràpids que no paren d’anotar punts.\nEl que hem vist avui és bàsquet pur, ací no hi ha més històries, ni defenses en zona, ni joc especulatiu, ésto és córrer, defensar i atacar sense parar fins a l’extenuació.\nAlguns d’aquests jugadors arribaren o no a l’ACB, però any rere any ens donen una lliçó de com s’ha de jugar al bàsquet, i el millor de tot és que li’l passen bomba.\nÉs d’agrair que en les dates en les quals estem, on les lligues ja han acabat i el cansament ja fa mossa en jugadors, entrenadors i pares, aquests equips realitzen aquest gran esforç i ho donen tot per aquest torneig.\nPer a finalitzar com sempre una cerimònia de clausura d’allò més emocionant, amb comiats, llàgrimes, alegries, però també com sempre un “FINS A l’ANY QUE VE“.\nAçò és increïble, acabem d’acomiadar el X Torneig Nacional Aleví i la gent ja té ganes que venja el pròxim.\nEn la pàgina del torneig del menú principal, podeu gaudir de totes les fotos de les finals i de l’última jornada.\n1,2,3 el Genovés\nWeb de l’organització\n« EL INFANTIL CAMPEÓN DE ESPAÑA TRAS VENCER AL CANTERBURY CANARIO 66 – 65 LA PRÓRROGA: CON TU PERMISO RAFA QUE LLEGA LA COPA »\nRAGONES, on 25 junio, 2012 at 10:08 said:\nFelicitats Blaus i Verdinegres, AIXÒ ÉS ESPECTACLE !!!\nJa tinc ganes que arribi el torneig de l’any vinent perquè, no se com seran la resta d’equips, però les generacions de la Penya i el Cornellà del 2001 prometen un nivell de joc espectacular…


Notícies: Es pot formar un equip excel·lent\nCom a pla potencial excel·lent de formació d’equips, Beajom va llançar el pla de contractació i formació d’enginyers de vendes i serveis potencials a l’escala a la tardor 2020 de la temporada de graduació de la universitat el 16 d’octubre de 2020 a la Universitat Jiaxing Més de 600 estudiants professionals de diferents col·legues es van unir a la reunió d’entrevistes.\nVista de la circumstància de reclutament del campus.\nParticipants actius d’estudiants universitaris sèniors\nCom a Beajom orientat a les persones, el director de recursos humans va elaborar un pla de formació especial per als col·legues de la nova junta que acabaven de graduar-se de la universitat el 2020. És a dir, el programa de cultiu 7 * 7 * 7 (7 hores-7 dies-7 setmanes)\nEn les primeres 7 hores, el mentor de RRHH dirigirà l'orientació de la cultura d'oficina. L’objectiu és que el nou empleat conegui ràpidament els números d’equips de RSC i de vendes.\nEl treball en equip és sempre molt estressant en el gen de l’empresa Beajom. Fomentem la cultura de conversa oberta al diari quan algú confon en alguna manera amb un problema tecnològic o amb una negociació d'informació. Aquest estil de treball assegura l'eficàcia del treball en equip i sense problemes.\nCom a programa de formació de la segona etapa, guiarem els nostres nous empleats a aprendre del taller durant els 7 dies següents, per comprendre millor el nostre procediment de producció i les cadenes de control de qualitat. A continuació, millor conèixer els nostres punts de venda dels productes Beajom.\nReconeixeu el paràmetre i la propietat de fabricació al lloc del molí.\nComproveu acuradament cada punt de control de qualitat. Finalment, assegureu-vos que no s'ha omès cap defecte en el procés de producció.\nCom a tercera etapa, oferíem als nous empleats l’oportunitat d’aprendre del control d’FGI (inventari de productes acabats) i de la comprovació periòdica dels clients de manera regular per obtenir una descripció ràpida del lloc de treball de RSC i llocs de servei. Un informe resum de prova després de 7 setmanes d'aprenentatge de posicions rotatives guiarà els nostres nois de marca cap a la manera de ser excel·lents en la nova tasca.


XVè torneig de petanca adaptada de ses Festes de Gràcia de Maó - EsDiari.com\nXVè torneig de petanca adaptada de ses Festes de Gràcia de Maó\nUn any més ens hem trobat a la plaça de l’Esplanada per a gaudir amb l’esport de la petanca tot i que enguany ens ha vingut de ben poc. La pluja ha fet acte de presència abans i després de la competició però ens ha deixat tranquil tot el capvespre i, aquesta, s’ha pogut desenvolupar sense cap entrebanc.\nA l’inici de la competició va fer acta de presencia el regidor de l’ajuntament de Maó Alejandro Sanz que es va animar a jugar una partida tot i no haver provat mai aquesta modalitat esportiva. Poc temps després ens va acompanyar el regidor d’Esports, que no es va voler perdre aquest esdeveniment. Regidors del grup socialista també ens visitaren per a saludar un poc abans de que es jugués la fase final.\nEn el Club Vidalba considerem petanca adaptada quan joves amb capacitats i voluntaris, aquests darrers, familiars, jugadors de petanca, col·laboradors…, juguem les partides compartint espai, joc, interessos, ambicions… ànsies de xalar, de guanyar.\nCom ja es habitual en aquest torneig el dividim en dues fases. A la primera feim una serie de partides ràpides, de sis tirades de bòlix, on anam baratant de parella per afavorir la possibilitat de que tots els jugadors tenguin possibilitat de passar a la següent fase. En acabar aquesta, aquests van ser la classificació:\nEls quatre primers jugadors de cada llista van configurar les semifinals amb els equips que ja no es modificarien amb els següents resultats:\nCati – Lluís\nCarlos – Ethel\nSandra – Joan B\nNan – Javi\nAquestes partides es van fer a temps (30′). La primera semifinal va tenir un resultat contundent (pot ser en Lluís dormia) mentre que a la segona el resultat va ser força ajustat.\nLa partida pel tercer i quart joc també es va decidir amb un resultat contundent però la final va anar amb un resultat ajustat tota la partida. A la darrera tirada del bòlix el resultat era de 11 a 10 i no va ser per tant fins aquesta tirada que la partida es va decidir a favor de na Sandra i en Joan.\nEn acabar es van lliurar els trofeus i records als guanyadors i als participants i es posa punt i final, fins la propera edició, amb la degustació de la tradicional coca amb xocolati.


Prèvia de Lliga Catalana Femenina: Bons partits al Vallès\nRepassem el més destacat de la 8a Jornada de Lliga Catalana Femenina, on descansa la Salle Montcada. Interessant partits a La Roca i Granollers, un pel fet de considerar-se un "derbi" i l'altre per la intensitat que es preveu.\nL'Associació Lleidatana, el nou líder en solitari de la categoria, té un partit força assequible a la pista de l'Ascó (18 hores) on no hauria de tenir problemes per guanyar i seguir encadenant victòries.\nEls seus perseguidors, que juguen a casa, també són favorits:\nLa Roca - Joventut Mataró, 20h\nPartit especial pel fet que algunes jugadores de La Roca l'any passat jugaven a Mataró (Gina Jorba i la portera Anna Costa). El pronòstic és clarament favorable a les locals que la setmana passada van guanyar de 14 gols a Vilamajor, però es considera un "derbi" i les mataronines jugaran molt motivades.\nGranollers - Gavà, 19:20 hores\nEl Granollers és el favorit, però no es pot descartar res d'un Gavà que l'any passat ja les va sorprendre a la Copa Catalana i la setmana passada va aguantar molt minuts el potencial del Molins.\nMolins de Rei - Vilamajor, 19:15 hores\nEl Molins ja es va refer de l'ensopegada amb el Granollers, i aquesta setmana rep un Vilamajor que està patint la duresa d'aquest tram de calendari.\nLa resta de partits són aquests:\nOAR Gràcia- Sant Esteve Sesrovires, 18 hores\nEls dos equips amb menys punts s'enfronten a Sabadell, on les sesrovirenques tenen l'opció mes factible a priori de sumar els seus primers punts. Però sent fora de casa de ben segur que no els serà fàcil.\nVilanova del Camí - Tortosa\nEl Tortosa visita la pista del Vilanova en un dels partits que es preveuen més igualats de la jornada. Veurem si el Tortosa es pot mostrar tan fort fora, com ho va fer la setmana passada a casa.


Addicció al sexe | CITA\nTractament de l’addicció al sexe\nL’ADDICCIÓ AL SEXE I LA SEXUALITAT\nLa sexualitat és un aspecte natural i fonamental en l’ésser humà, però quan es converteix en una obsessió que interfereix en la vida diària, a la feina, en les relacions personals i socials, causant ansietat, estrès i culpa, llavors es converteix en un problema de conseqüències greus.\nCENTRE D’ADDICCIONS CITA: QUÈ ÉS L’ADDICCIÓ AL SEXE?\nL’addicció al sexe està considerada un trastorn, que es defineix com: “Conducta indefectiblement compulsiva; tendència involuntària, irrefrenable, reiterativa i irreflexiva, dirigida a establir un tipus de relació sexual estereotipada de la qual resta una aclaparadora sensació d’insatisfacció “.\nObservem com aquest tipus d’addicció afecta totes les esferes de la vida personal i és font de desplaer en el moment en que l’addicte perd el control de la situació seguint a la seva fantasia, fent que el plaent de la relació sexual “normal”, es converteixi en causa de malestar. Es tracta d’una conducta compulsiva que pretén calmar l’ansietat per la via inadequada, mitjançant la qual, es genera més desplaer i ansietat de la que es tenia. És el moment en què es produeix el rebuig cap a un mateix, constatant que aquesta conducta no només no calma l’ansietat, sinó que crea gran quantitat de problemes.\nÉs habitual que els addictes al sexe presentin problemes laborals, familiars, econòmics i socials, ja que el seu comportament sexual els obliga a acudir freqüentment a prostitutes, pornografia, línies eròtiques o mantenir relacions sexuals amb desconeguts fins i tot sense protecció, que fa que la vida giri entorn del sexe, sense sentir en la majoria de les vegades cap tipus de plaer sinó sentiments de culpa i sofriment.\nL’addicte es veu obligat, en moltes ocasions, a mantenir ocult el problema, a través d’una “doble vida”. Mentides que van dirigides cap als altres però també cap a un mateix, per tal d’auto convèncer-se que tot està sota control, amb el característic “serà l’última vegada”. Les persones addictes al sexe desenvolupen variades estratègies per enganyar a tercers i en particular a les seves parelles. Senten vergonya perquè s’adonen que no poden frenar els seus impulsos i això produeix alts sentiments d’impotència i sofriment.\nLes dades del National Council of Sexual Addiction (NCSA) dels EUA ens diuen que: un 40% dels addictes al sexe perd la seva parella, un altre 40% pateix embarassos no desitjats, un 72% té idees obsessives sobre el suïcidi, un 17 % ha intentat suïcidar-se, un 36% avorta, un 27% té problemes laborals i un 68% té risc de contraure la sida o altres malalties de transmissió sexual.\nEN QUÈ CONSISTEIX EL TRACTAMENT DE L’ADDICCIÓ AL SEXE\nL’addicció al sexe és un trastorn amb bon pronòstic sempre que es vagi a un especialista i s’iniciï un tractament específic.\nIndependentment de la causa, tractar l’addicció al sexe és possible. Els especialistes busquen a través de la psicoteràpia, possibles desencadenants de la dependència i mitjançant tècniques cognitives-conductuals, tractar la conducta sexual del pacient.\nEl nostre tractament posa l’accent en l’atenció psicològica i farmacològica, en funció de la durada, intensitat i del grau de distorsió de la realitat que propinen els símptomes. Sabem que el maneig de l’addicció al sexe és complexa i requereix intervenció professional, com altres addiccions. Per a això, es reuneixen les estratègies psicoterapèutiques i educatives, especialment la teràpia individual i altres intervencions multidisciplinars.


Oferta Reis Mags | Hotel per a nens\nCap de setmana de Reis\nDes de 193,00 €\nLa màgia de Reis s'allarga al Vilar Rural de Cardona amb un descompte únic! Gaudeix de les vacances de Nadal fins al final. Oferta disponible del 5 al 7 de gener.\nOfertes > Cap de setmana de Reis\nDel 5 al 7 de gener : Viu la màgia dels Reis al Vilar Rural de Cardona\nL'arribada dels Reis adquireix un significat especial quan estem rodejats de nens. I per això aquest any, durant el cap de setmana de Reis els nens, més que mai, són els nostres protagonistes!\nNo t'ho pensis més i escapa't a descobrir la màgia dels Reis Mags al Vilar Rural de Cardona. Aprofita per gaudir de l'ambient hivernal amb més encant. I quedaràs com un rei amb els teus fills!\nLa nit més màgica de l'any és per a molts nens i famílies la del 5 de gener, vigília de Reis.\n* Preu (IVA inclòs) d'una habitació per a 2 adults i 1 nen en Pensió Completa al Vilar Rural de Cardona del 5 al 7 de gener. Activitats incloses en el preu.\nPer Reis, allotja't en un dels nostres hotels rurals per a famílies amb nens i gaudeix de:\nFins un 15% de Dte. si reserves 2 nits\nActivitats en preparació. A les fitxes dels programes podeu consultar les activitats de 2016 com a referència.\nConsulta el PROGRAMA d'ACTIVITATS de REIS 2016


La baixada dels hospitalitzats, a planta i UCI, és la millor notícia\nper Alejandro Cañete 11/05/2021 19:34h\nEspanya suma un dia més de pandèmia encara que cada vegada té més a prop l'objectiu de tenir al 70% de la població vacunada, concretament a 99 dies si fem cas de la previsió de Pedro Sánchez. Mentrestant, les dades epidemiològiques del nou informe presentat per Sanitat mostren novament que la tendència és positiva quant a la incidència acumulada, els contagis o les hospitalitzacions per covid, encara que no se sap com podrà afectar la relaxació de mesures després de l'estat d'alarma.\nAquest dimarts s'han comunicat un total de 4.941 nous casos, seguint un dia més per sota dels 10.000 diaris i amb una xifra similar al del passat dimarts. El nombre de persones que han donat positiu al nostre país, sigui a través d'una prova PCR o un test d'antígens, des de l'inici de la pandèmia ascendeix a 3.586.333. D'aquests, 2.768 positius s'han confirmat en les últimes 24 hores.\nLa incidència acumulada torna a descendir un dia més. Aquest dimarts aquesta dada ha baixat fins als 180,69 casos per cada 100.000 habitants a 14 dies, uns 8 punts menys que el dilluns on estava en 188,97, encara que continua havent-hi moltes comunitats per damunt i en risc extrem. Continua quedant lluny la xifra establerta pel govern per a parlar de 'nova normalitat', que és 25 casos.\nLes comunitats amb una incidència més alta són País Basc (387,75), Madrid (291,73) i Melilla (273,32). Les comunitats amb millors dades continuen sent Comunitat Valenciana (34,64), Balears (58,04) i Múrcia (65,31), mentre unes altres com Canàries, Galícia, Astúries, Extremadura, a més de Ceuta, es mantenen per sota de 100.\nEl nombre de morts en les últimes hores\nSobre la xifra de morts per covid-19 que hi ha hagut a Espanya des d'ahir, s'han tornat a comptabilitzar un dia més unes xifres que estan lluny de ser bones, però que sí que estan allunyades de les pitjors de la quarta onada. En aquestes últimes 24 hores, s'ha informat de la mort de 205 persones, un número superior a la del passat dimarts.\nSegons les dades consolidades per Sanitat fins a les 14 hores d'aquest 11 de maig, a Espanya han perdut la vida oficialment 79.100 persones després d'haver-se contagiat de coronavirus i haver estat confirmat el seu positiu amb una PCR o un test d'antígens. Dins d'aquesta xifra també es recullen els morts en la primera onada a qui no se'ls va poder fer un test, però que presentaven un diagnòstic clínic compatible.\nUn altre dia més de millora als hospitals\nEl número d'hospitalitzats al nostre país continua mostrant una bona evolució en les últimes jornades. Aquest dimarts hi havia, exactament fins a les tres de la tarda, 8.106 persones hospitalitzades per Covid-19 al nostre país, cosa que significa que ocupen un 6,47% dels llits disponibles en centres públics i privats. El dilluns hi havia 8.531 persones ingressades i el 6,81% de llits ocupats.\nD'altra banda, les unitats de vigilància intensiva del nostre país tenen ocupades, de mitjana, el 20,48% de les seves places per pacients covid, sent un total de 2.038 els malalts greus que estan en les UCI espanyoles. Segueixen en risc extrem comunitats com Madrid o País Basc amb les seves UCI al 40 i 33%, respectivament. Suposa una pujada després dels 2.134 ingressats i el 21,85% de llits UCI ocupades que hi havia el dilluns. En les últimes hores, hi ha hagut 1.180 altes i 789 ingressos de pacients covid.\nSobre el nombre de proves PCR i test d'antígens que es fan i donen positiu al nostre país, la xifra continua estable respecte a dies anteriors però amb una tendència a l'alça de la positivitat. Entre l'1 i el 7 de maig es van fer 533.420 PCR i 259.396 tests d'antígens, sumant un total de 792.816. De totes elles, el 6,03% van donar positiu. L'últim dia amb dades, el 8 de maig, es van fer 56.081 proves PCR i 15.521 tests d'antígens per un total de 71.602 que van donar un 5,36% de positius.


L’Obra Social La Caixa ha destinat prop de 21 milions d’euros en projectes socials - Mataró Informa!\nInici » Notícies » Notícies Generals » Societat » L’Obra Social La Caixa ha destinat prop de 21 milions d’euros en projectes socials\n15 Gener 2016 a 18:00\nL’Obra Social La Caixa ha destinat prop de 21 milions d’euros en projectes socials\nQuasi 325.000 persones en situació de vulnerabilitat han tingut oportunitats de millora\nAjudes La Caixa // Imatge cedida per la Caixa\nL’Obra Social ”la Caixa” ha destinat el 2015 ajudes per valor de 20.780.260 euros a 972 projectes socials proposats per entitats de tot Espanya, a través dels quals 324.796 persones en situació vulnerable han tingut oportunitats de millora i superació de dificultats.\nAmb aquesta inversió, l’Obra Social ”la Caixa” renova el seu compromís social i torna a la societat una part important dels beneficis que genera l’activitat financera. El president de la Fundació Bancària ”la Caixa”, Isidre Fainé, ha expressat: “El compromís de l’entitat amb les noves accions de transformació social que milloren la qualitat de vida de les persones en situació vulnerable, principalment facilitant-los un procés d’apoderament, perquè puguin tenir una inclusió social digna i plena”.\nEls 972 projectes seleccionats a les Convocatòries 2015 es distribueixen per totes les comunitats autònomes. Les persones beneficiàries d’aquests projectes procedeixen de diferents situacions de vulnerabilitat social, majoritàriament:\nPersones amb discapacitat, situació de dependència o malaltia\nPersones en situació o risc d’exclusió social\nFamiliars de persones beneficiàries del projecte\nPersones immigrades i diversitat cultural\nJoves i menors en context escolar\nA més, les ajudes que ofereixen les convocatòries suposen un suport per a les persones que treballen a les entitats socials. L’any 2015 han participat 4.661 professionals de diferents entitats socials, 1.637 dels quals han estat contractats específicament per desenvolupar els projectes.\nEntre els objectius que han promogut les Convocatòries 2015, destaquen la complementarietat amb els recursos existents al territori, el suport de l’Administració i la col·laboració efectiva entre les entitats a través del partenariat, l’atenció integral de les persones destinatàries i la seva participació en els projectes, la implicació de la comunitat on es desenvolupen i el voluntariat.\nAquest últim criteri recull la participació de 20.709 voluntaris, a través dels quals se’n preveu captar 6.458 de nous. Entre tots, hi aportaran 1.658.624 hores d’acció voluntària.\n#ajuts #destina #euros #milions #millorar #Obra Social la Caixa #oportunitats #persones #vulnerabilitat


Conferència de Mariana Amatullo | Elisava\nConferència de Mariana Amatullo\nLa Dra. Mariana Amatullo, presidenta de Cumulus i professora de Parsons School of Design, ofereix a Elisava la conferència Disseny en el context social: Pluralisme a través d'una mirada global. El proper llibre de Mariana és Design for Social Innovation: Case Studies from around the World, publicació que examina les claus que impulsen el camp del disseny vers la innovació social i una nova fase de creixement i sostenibilitat i que serà publicat per Routledge al novembre de 2021.\nMariana Amatullo és professora de Strategic Design and Management a School of Design Strategies, de la Parsons School of Design, The New School. També és vicerectora de Global Executive Education and Strategic Online Initiatives a la Universitat i actual presidenta de Cumulus, l'associació mundial d'educació i investigació en art i disseny. Abans d'incorporar-se The New School a 2017, va cofundar i dirigir el premiat departament d'innovació social Designmatters a l'Art Center College of Design de Pasadena, Califòrnia.\nGestió de el disseny i innovació social\nNascuda a l'Argentina, Mariana té dues dècades d'experiència en la gestió de nombrosos projectes educatius internacionals i nacionals, iniciatives d'investigació i publicació a l'intersecció de el disseny, la gestió de el disseny i la innovació social; la seva investigació se centra en el valor de el disseny en la transformació organitzativa. Mariana imparteix conferències a nivell internacional sobre disseny i innovació social i forma part de diversos consells executius i consultius i de jurats internacionals en l'àmbit de el disseny i les arts.\nAixí mateix, ha rebut el Premi DELL a la Innovació Social 2012 per la seva destacada educació en innovació social; ha estat becària de Salzburg Global, de la Royal Society of the Arts i becària de la Weatherhead School of Management de la Casi Western Reservi University. Mariana és doctora en Gestió (Disseny de Sistemes Sostenibles) per la Casi Western Reservi University; té un màster en Història de l'Art i Estudis Museístics per la University of Southern Califòrnia, i és llicenciada en Lletres per la Universitat de la Sorbona, París, on també va estudiar Història de l'Art a L'Ecole du Louvre.\nReserva la teva plaça (obligatori)


SPG Formación - educaweb.cat\nSPG Formació és un centre formatiu que neix a SPG Certificació, una consultoria que es dedica al sector de l'auditoria en sistemes de gestió de la qualitat empresarial.\nA poc a poc, SPG ha anat ampliant la seva cartera de clients i el nombre de certificats emesos, comptant amb un ampli ventall d'experts auditors que realitzen la seva labor per tota la geografia espanyola.\nDesprés de 15 anys d'activitats ininterrompudes, SPG es projecta fermament cap a a el mercat internacional, oferint serveis de certificació a Mèxic, Colòmbia, l'Argentina i Xile.\nSPG treballa de manera ferma, constant i segura per a ampliar els serveis que ofereix als seus clients. Entre ells es troba la potenciació del Centre de Formació de SPG, així com les certificacions de sistemes de gestió mediambiental, de prevenció de riscos laborals i de seguretat alimentària.\nSPG, Sistemes i Processos de Gestió, Certificació compta amb els següents avantatges:\nÉs una entitat de Certificació Acreditada per Entitat Nacional d'Acreditació (ENAC) per a l'emissió del certificat ISO 9001 i ISO 14001.\nFormació i capacitació amb valors: integritat, respecte, imparcialitat i ètica.\nEquip docent: Els professors d'aquest centre són experts auditors i certificadors en actiu, amb un gran coneixement dels sistemes de gestió de la qualitat.\n2 modalitats formatives: presencial i oberta.\nSPG Sistemes i Processos de Gestió, Certificació, és una empresa certificadora de Sistemes de Gestió de Qualitat, acreditada per ENAC per a l'emissió del certificat ISO 9001 i del certificat ISO 14001.\nAquesta consultoria es va fundar al maig de 2003 amb el propòsit d'oferir serveis de certificació de sistemes de qualitat a Espanya, gràcies a la idea de negoci del Sr. José Jubert García i l'administració del Sr. José H. Mora.\nEn tractar-se de cursos no oficials, no existeixen requisits d'admissió estrictes per a cap de les propostes formatives de SPG Formació.\nNo obstant això, en alguns cursos sí que s'especifica que s'orienten a estudiants amb coneixements previs o experiència laboral en el sector de la formació.\nCertificació en sistemes de gestió de la qualitat empresarial\nAquest centre d'estudis compta amb seus a Barcelona, Madrid i Ciutat de Mèxic.\nAquest centre ofereix formació en sistemes de gestió de la qualitat empresarial.\nEls seus cursos estan dividits en les següents temàtiques:\nAquest centre dirigeix els seus programes formatius a persones que vulguin adquirir competències en sistemes de gestió de qualitat i/o desenvolupar una carrera professional en aquest sector.


Zonasec » El 9N s’aprova al plenari del districte i segueix el calendari d’actes al carrer\n@zona_sec / El 12 de desembre de 2013, el president de la Generalitat de Catalunya, Artur Mas, anunciava la pregunta i la data del consulta, el 9 de novembre. Pel mig han passat moltes coses, la sol·licitud i defensa del referèndum al Congrés dels Diputats a Madrid, la massiva manifestació de l’11 setembre a Barcelona o les concentracions als ajuntaments després que el Tribunal Constitucional tombés la Llei de Consultes i la convocatòria de la consulta. Sigui com sigui, tot segueix encaminat cap aquest dia. Al ple del Districte de Sants-Montjuïc, celebrat el passat 7 d’octubre, es va aprovar la proposició d’ERC, amb els vots favorables de CiU i ICV-EUiA, de donar suport a la convocatòria de la consulta. PP i PSC van votar en contra. Els socialistes, a més, van presentar un text per reformar la Constitució, que va estar rebutjada per tots els partits.\nPer la seva part, entitats culturals i socials com Òmnium Cultural Sants-Montjuïc segueix amb la seva activitat centrada bàsicament en dos punts: la gigaenquesta, que necessita 2.500 voluntaris, i la taca groga que vol dir decorar amb pancartes o llaços places d’aquesta color. A més de les accions de suport a la campanya que són de caire festiu. La gigaenquesta arribarà al barri en l’acte central de Poble-sec per la Independència el dijous 23 d’octubre, de 18 a 21h a l’església de Sant Pere Claver. També la colla de castellers del Poble-sec celebraran la Diada de la Tardor el 9 de novembre, l’última de la temporada al barri. Les colles de Sant Cugat i Sagrada Família seran les convidades d’aquesta jornada que arrencarà a partir de les 12h al carrer Blai davant la biblioteca.\nLa Plaça del Setge de 1714 ja té una cinta de color groc / AH


Hospitals en Ingramsdorf - Directori - Llistat - Guia - Hospital - Altres ciutats a turíngia - Turingia - Alemanya - Hospitalsworldguide\nPàgina d'inici › Per país › Alemanya › Turingia › Altres ciutats a turíngia › Hospitals en ingramsdorf\nHospitals en ingramsdorf Altres ciutats a turíngia > Turingia > Alemanya\nSom un dels millors directors que existeixen actualment relacionats amb Hospitals en Ingramsdorf. Hem passat mesos compilant tota la informació dels hospitals Alemanya per oferir als nostres usuaris tota la informació més rellevant sobre hospitals.\nLes 0 persones que viuen Ingramsdorf tenen serveis mèdics ambulatoris prop de la seva residència. Però moltes vegades, depenent de l'estat de salut del moment, cal anar a un dels Hospitals en Ingramsdorf per rebre l'atenció mèdica deguda. Aquí podeu trobar tots els telèfons de contacte i adreça d'aquests hospitals.\nHospitals en Ingramsdorf per categoria\nÉs important tenir cura de la salut pública, ja que la nostra salut no ha de dependre de la quantitat de diners que tenim. Posem a la vostra disposició una àmplia llista d'hospitals públics a Ingramsdorf (Alemanya)\nSi no sap per on començar el tractament o la teràpia, us recomanem que consulteu de manera crítica i consulteu opinions sobre hospitals privats Ingramsdorf (Alemanya). Introduïu i accedireu a una llista completa amb cadascun d'aquests hospitals. Visiteu els seus llocs web per conèixer més profundament sobre cadascun i prendre una decisió acurada\nLlistat de hospitals pròxims a Ingramsdorf\nKreiskrankenhaus Altenburg- (Situat a 14.82 km)\nBergarbeiter Krankenhaus Schneeberg- (Situat a 42.70 km)\nDrk Krankenhaus Chemnitz Rabenstein- (Situat a 40.67 km)\nWaldkrankenhaus Rudolf Elle Eisenberg/Thuringen- (Situat a 27.05 km)\nKlinikum Chemnitz- (Situat a 44.40 km)\nDrk Krankenhaus Lichtenstein- (Situat a 31.41 km)\nKlinikum Burgenlandkreis- (Situat a 42.34 km)\nHeinrich Braun Klinikum- (Situat a 23.33 km)\nKreiskrankenhaus Greiz District Hospital Greiz- (Situat a 26.89 km)\nKlinik für Kinder & Jugendmedizin Friedrich Schiller Universitat Jena- (Situat a 44.72 km)


Intèrprets: Roman Kolinka, Suzan Anbeh,\nDesembre de 2012. Després de quatre mesos de captiveri a Síria, dos periodistes francesos són alliberats. Gabriel, el més jove, té una mica més de 30 anys. Després de passar revisions mèdiques i contestar moltes preguntes, pot estar amb la seva família i la seva nòvia. Transcorren unes setmanes, i incapaç de trobar un rumb a la seva vida, decideix anar a Goa, on va créixer. Allà coneixerà Maya.\nUn camí de superació\nA vegades, la possibilitat de tenir confiança en una directora, és essencial per poder valorar i gaudir d’una pel·lícula. Si no fos per què Mia Hansen-Løve ha demostrat en obres com Le père de mes enfants, Eden o El porvenir que és una de les directores més sensibles del cinema francès actual, podríem esperar-nos allò pitjor. El començament genera mals presagis. Mia Hansen-Løve ens porta a una situació extrema al mostrar-nos com Gabriel –Roman Kolinka- és alliberat després d’haver estat uns mesos segrestat per part de l’ISIS. La situació extrema ens podria portar cap una pel·lícula política sobre els periodistes segrestats, cap una introspecció psicològica sobre la dificultat d’adaptar-se a la societat per superar el trauma o cap un melodrama existencial sobre els camins d’una crisi que esdevenen irreversibles i porten cap a la destrucció del personatge. La primera sorpresa de Maya ens arriba quan ens adonem que tota la qüestió del trauma queda en un espai en off. Gabriel ha estat segrestat però no en sabrem res més al llarg de la pel·lícula, perquè al cap d’una estona Maya sembla tornar a començar i la historia fosca esdevé de forma progressiva una historia plàcida, en la qual hi juga un paper fonamental el tema de l’alliberació.\nGabriel viatja a la Índia, s’instal.la a la illa de Goas, però el seu viatge no té res a veure amb un viatge turístic, ni tampoc amb un viatge de caràcter místic de retrobament d’un posible Nirvana. Gabriel va a la Índia perquè és el lloc on va créixer, on va viure part de la seva joventut i on viu el seu padrastre. La vida de Gabriel esdevé una vida calma marcada sobretot per la recerca d’una certa tranquil·litat i pel retrobament de tot allò que ha marcat la seva joventut i que ha perdut. A la illa de Goas, Gabriel formarà part de l’elit Intel·lectual europea que no para de tenir llargues converses filosòfiques. Aquesta elit viu en contrast amb els que formen part d’un món molt més simple, basat en saber gaudir de l’instant i de la bellesa de l’entorn. En aquest món paral·lel creat des de la simplicitat hi jugarà un paper essencial la figura de Maya, una jove índia filla del padrastre de Gabriel. Sense que la pel·lícula subratlli res i sense provocar res que pugui resultar evident, Mia Hansen-Løve acaba convertint la pel·lícula sobre un jove segrestat per l’ISIS en una historia d’amor. Tot allò traumàtic ha quedat definitivament enterrat i allò que emergeix amb força i gran naturalitat és la relació afectiva entre dos persones de cultures diferents que acaben compartint un determinat sentit de l’existència. El personatge de Maya il·lumina a Gabriel, però també acaba il·luminant als espectadors perquè ella és la responsable de que una pel·lícula que tenia totes les garanties de perdre’s per camins inhòspits acabi essent una obra agradable, plena de sensibilitat.\nEn els darrers moments escoltem una música que té alguna cosa de miraculós. Mia Hansen-Løve introdueix el tema de Nick Cave, Distan Sky, que forma part del gran disc Skeleton Tree que l’autor va enregistrar l’any 2016 com a dol per la mort del seu fill. La cançó és com una pregària per l’absència, però en el context de Maya serveix per posar en evidencia la existència d’un trauma i com és possible, a partir d’una certa poètica, establir camins per a la seva superació.


El ".cat" a les illes - Blog de Joan Mayans. Autor de "El futur no és el que era"\nPosted by Joan | 27/11/2007 | CiberSocietat, Pitiüses mon amour, Política i polítiques | 0 |\nEl ple del parlament balear ha decidit que tots els webs institucionals de les illes passin a fer servir el domini .cat de forma preferent. El que això vol dir, per als menys avesats, és que a partir del moment en què les institucions facin efectiva aquesta decisió (que no serà avui ni demà ni la setmana que ve, us ho puc assegurar), per accedir al web del govern o del parlament balear podrem fer-ho a través de l’adreça www.caib.cat (si és que convencen als seus actuals propietaris de cedir-lo) o www.parlamentib.cat (que ja funciona), a més de les ja establertes www.caib.es o www.parlamentib.es. I així, per a tots els webs institucionals.\nEl domini “.cat” fa poc més de dos anys que va posar-se en marxa. Va ser el fruit d’anys d’esforços i lluites de la societat catalana, que volia que, també a Internet, es reflectís d’alguna forma la singularitat de la llengua i la cultura catalanes. La consecució del domini “.cat” va tenir una certa repercussió internacional, ja que es tractava del primer cas on s’assignava un domini específic per a una comunitat lingüística i cultural. Jo mateix vaig provar de reflexionar una mica sobre el tema, així com de la seva interpretació en clau no-catalana, a l’article “.CAT, velles ignoràncies, nous territoris”.\nHe de reconèixer que la notícia m’ha sorprès positivament. Tirar endavant aquesta iniciativa ajudarà a normalitzar una miqueta l’ús i la percepció social de la llengua entre nosaltres. La llengua a les illes es converteix massa sovint en una qüestió simbòlica i excessivament polititzada, precisament perquè encara no es tracta com un fet normal i quotidià. Que els webs institucionals de les illes utilitzin el domini .cat de forma preferent és normal i coherent. No voldrà dir que deixin de funcionar els “.es” o els “.com” o els “.net” o tots els altres dominis que ja tinguin funcionant les institucions. Ni, encara menys, que els webs institucionals passin a funcionar només en català. Internet és un terreny on el multilingüisme és tècnicament més factible i gestionable que en altres contextos comunicatius. Per tant, benvinguts siguin els “.cat”.\nCom deia, però, la notícia m’ha resultat sorprenent. Precisament perquè la llengua a les illes no està en una situació de normalitat i perquè sol convertir-se en arma política, he trobat que la decisió del Parlament és, per començar, valenta. No faltaran els que aprofitin aquesta decisió per fomentar la crispació, amb proclames desmesurades que hi interpretin alguna espècie de “mà negre” del “pancatalanisme”. I justament perquè la llengua a les illes –encara- no és un aspecte “normal” de la vida pública, el govern actual sap perfectament que aquesta decisió els comportarà crítiques i donarà munició a la dreta, en un dels temes més importants, i també més argumentalment insostenibles i èticament reprovables, del seu discurs polític.\nNo eren conscients els partits del govern que estaven alimentant les més baixes passions argumentals de l’oposició? O, al contrari, han pensat que si la dreta segueix parlant de “pancatalanisme” l’únic que fa es posar-se en ridícul a ella mateixa? O, pitjor encara, és possible, ni que sigui remotament, que els polítics no sabessin exactament què estaven votant i aprovant?\nLa versió original, més reduïda, d’aquest article, es va publicar al Diario de Ibiza el dia 26 de Novembre de 2007.\nPreviousCap al turisme 2.0\nNextReflexions sobre la universitat


Recepta d'espàrrecs amb cansalada - Artesans en Xarxa\n27 abril, 2021 Sense Categoria\nUna mà d’esparracs\n10 talls de cansalada\nPrimer de tot, posem posar el forn a pre-escalfar a 200ºC.\nAra, netegem els espàrrecs i els eixuguem amb un drap o paper de cuina. Un cop nets, els hi tallem el peu més blanc de cadascun d’ells.\nUn cop ho tenim, agafem un tall de cansalada i l’emboliquem a l’espàrrec. Podem anar un per un, o bé, agafar un parell o tres i embolicar-los.\nUn cop els tenim tots preparats, els posem en una safata de forn i els salpebrem.\nHo tindrem al forn 10 min per cada costat. Un total de 20 minuts. Tot i així no deixem de controlar-ho ja que depenen de les mesures dels nostres espàrrecs i el forn, pot variar. Estaran llestes quan veiem que la cansalada està daurada i cruixent.\nAra toca gaudir-ho!


Paula Fernández i l'equip estatal ja són a semifinals - Regió7 :: El Diari de la Catalunya Central\nPaula Fernández i l'equip estatal ja són a semifinals\nLa santfruitosenca del Barça dóna una assistència en el triomf espanyol contra Alemanya i dilluns jugarà contra el combinat japonès\nredacciómanresa 13.10.2016 | 00:00\nPaula Fernández (esquerra) prova de prendre la pilota a Lohmann uefa.com\nLa centrecampista santfruitosenca del FC Barcelona, Paula Fernández, tindrà l'oportunitat el proper dilluns, contra Japó, de classificar-se per a la final del Mundial sub-17, que es disputa aquests dies a Jordània. El combinat que prepara Toña Is va superar la favorita Alemanya, sobretot gràcies a una primera part plena d'efectivitat i a la solidesa defensiva de la segona. Fernández va completar un partit ple d'esforç, va haver de ser substituïda després de fer un gran desgast quan faltava un quart d'hora per al final i va reblar la seva actuació amb l'assistència del primer gol, aconseguit per Natalia.\nAixí, l'equip estatal no es va arronsar, tot i la potència del rival, i es va avançar aviat en el marcador. Els minuts següents, però, van ser de domini de les centreeuropees, que només es va traduir en un llançament de falta directa que Gwinn va estavellar al pal dret. Tot i això, els minuts finals van tornar a ser per a les espanyoles, que van poder marcar a través d'un xut alt de Laia abans que arribés el segon gol. Una passada llarga de Silvia va ser mal calculada per Siems, la qual va permetre que l'extrem Eva li robés la cartera, driblés la portera i anotés el segon gol.\nLa continuació va ser de domini alemany, tot i que la bona defensa de les espanyoles va evitar que hi hagués oportunitats clares fins al final. Bühl va anotar un gol al minut 83, justament anul·lat per un fora de joc posicional. Va ser en el tercer minut dels quatre de descompte quan la jove Oberdorf, de només catorze anys, va anotar l'únic gol del seu equip. Tot i les presses, ja no hi havia temps per a res més.


Fem tantes coses, i ens agrada tant poder-les compartir amb vosaltres!! Avui ens ha tocat el càrrec de passar llista, el de repartir el material, el de mirar qui es queda al menjador... és igual quin càrrec ens toqui ens agraden tots. Tenim una responsabilitat i ens sentim grans i molt importants.\nSón totes aquestes activitats quotidianes les que ens ajuden a raonar, fer càlculs... com per exemple si comparem els nens que van quedar-se a menjador ahir i avui, són més que ahir? menys? quina diferència de nens i nenes s’ han quedat avui comparant amb ahir?\nAprofitem tota mena d’ ocasió per explorar, fer projectes... perquè som nens actius i són les nostres inquietuds el motor dels nostres aprenentatges. Perquè si hem portat una mandarina per esmorzar ens agrada saber quants grills té i si ens en mengem un, quants en queden. Tot és motiu per despertar la nostra curiositat i a l'escola ens ajuden a descobrir quines competències necessitem per resoldre els nostres dubtes.\nEls mestres ens presenten un repte, una sorpresa, una situació que ens descol·loca i ens motiva a esbrinar què hem de fer per poder resoldre-ho: la visita d’ un personatge fantàstic que ens ha escrit un missatge o una visita a l'hort on descobrim quins fruits ha donat i com van canviant a mesura que passen els dies...


El trànsit de Mercuri per davant del Sol, en directe - Empordà\nEl trànsit de Mercuri per davant del Sol, en directe\nEl petit planeta es veu avui com un petit punt negre, en un fenomen que es repeteix 13 vegades cada segle\nEFE / REDACCIÓ 09.05.2016 | 18:46\nPer primera vegada en molts anys, aquest dilluns es podrà observar com Mercuri es 'passeja' per davant del Sol. Un fenomen que el petit planeta completarà en una mica més de set hores i que no repetirà fins al 2019.\nPer als qui no tinguin els instruments necessaris o prefereixin veure el fenomen des del sofà, l'Institut d'Astrofísica de Canàries (IAC) ofereix la retransmissió en directe d'aquest fenomen.\nMercuri s'alinea amb el Sol i amb la Terra, cosa que només passa unes 13 vegades cada segle. L'última vegada va ser el 2006 i la propera serà el 2019.\nAquests fenòmens, més rars que els eclipsis de Sol i Lluna, només els fan Venus i Mercuri, els anomenats planetes interiors, els que orbiten entre el Sol i la Terra.\nAquests trànsits de Venus són extraordinàriament inusuals -aproximadament dues vegades cada cent anys-, mentre que els de Mercuri són més freqüents (uns tretze cada segle). De fet, l'últim trànsit de Venus va ser el juny de 2012, i el següent no serà fins a l'any 2117.\nEl trànsit ha començat aquest dilluns al migdia i, excepte en els llocs en els quals estigui ennuvolat, és visible a tot Europa Occidental, la costa est dels Estats Units i en gairebé tota Amèrica Llatina. El fenomen ha començat a les 13.12 hora peninsular i finalitzarà a les 20.42 de la nit.\nCom observar el trànsit de Mercuri\nSi mirem el Sol, podrem veure com petit punt negre (Mercuri) es 'passeja' per davant del Sol, explica a Efe Francisco Colomer, astrònom de l'Observatori Astronòmic Nacional.\n"Però com Mercuri és molt petit, per apreciar la seva ombra sobre el disc solar cal fer servir un telescopi. A més, cal tenir molta cura, ja que observar el sol directament causa dany greu i permanent en els ulls. Per això sempre cal utilitzar un filtre solar homologat, no ulleres de sol, o radiografies, CD, etc. Cal protegir-se la vista igual que quan s'observa un eclipsi ", avisa.


Com declarar la compra d'un vehicle de segona mà. Agència Tributària de Catalunya\nLa compra d'un vehicle de segona mà a un particular està subjecta a l’impost sobre transmissions patrimonials. No obstant això, no hi ha obligació de presentar l'autoliquidació de l'impost en els supòsits següents:\na) Transmissió de ciclomotors.\nb) Transmissió de vehicles de deu anys d'antiguitat o més, sempre que no es tracti d'un vehicle històric i que el seu valor, determinat d'acord amb el que disposa l'ordre per la qual s'aproven els preus mitjans de venda aplicables a la gestió de l'impost, sigui inferior a 40.000 euros.\nS’autoliquida amb el model 620, que es pot tramitar telemàticament o presencialment.Podeu consultar més informació sobre les modalitats d'autoliquidació, pagament i presentació, així com la documentació requerida, a:\nCompravenda d’un vehicle usat\nLa base imposable és el valor real del vehicle. Cada any una ordre ministerial publica uns preus mitjans de venda, que podeu utilitzar en funció de la marca, el model, la potència i l'any de matriculació del vehicle. També podeu consultar i fer servir el simulador de valoracions de vehicles per obtenir aquesta valoració.\nPer als vehicles no inclosos en l’ordre ministerial, podeu consultar les taules de valors per a la transmissió de vehicles (vehicles dels tipus comercial, caravana, autocaravana, quadricicle, bugui, quad, moto aquàtica i zódiac) que l’Agència Tributària de Catalunya publica anualment.\nExcepcionalment, per a la resta de vehicles, cal indicar el preu de compra.\nPodeu consultar l’ordre ministerial, el simulador i les taules de valors a l’apartat:\nL'impost es pot pagar en qualsevol entitat financera col·laboradora amb la funció recaptatòria de la Generalitat de Catalunya. Vegeu:\nÚnicament quan el fet imposable resulta exempt o no subjecte, juntament amb l’autoliquidació (de la qual no en resulta una quota positiva a ingressar) cal aportar:\na) Fotocòpia del NIF de la persona compradora.\nb) Fotocòpia del NIF de la persona venedora.\nc) Fotocòpia del NIF de la persona que presenta el document, si no és la mateixa persona interessada.\ne) Fitxa tècnica del vehicle.\nf) Justificant de la ITV.\nHi ha servei d'atenció presencial per fer l'autoliquidació?\nSi, podeu consultar les condicions del servei, sense haver de demanar cita prèvia, a:\nCondicions d'ús del servei d'atenció per a la transmissió de vehicles usats\nEl senyor A compra el 2 de setembre de 2010 a la senyora B un Ford Capri, model 2.3 V6-S-Ghia, que cubica 2294 cc i té menys d'un any d'antiguitat.\nEl programa d'ajuda per a l'autoliquidació de la transmissió de vehicles usats facilita l’entrada de les dades per emplenar l’imprès del model 620.\nS'ha de consignar la informació següent:\n1. La data de la meritació, és la de formalització de l’acte de compravenda; seguint l'exemple, el 2 de setembre de 2010.\n2. En l’apartat de subjecte passiu cal posar les dades personals del comprador (A) (també s'hi poden enganxar les etiquetes fiscals que faciliten les oficines tributàries), i en l’apartat de transmitent les dades de la persona venedoradora (B).\n3. Dins l’apartat de característiques tècniques del vehicle, s'hi consignen totes les dades que se sol·liciten i que figuren a la fitxa tècnica i al permís de circulació.\n4. En l’apartat d’autoliquidació es calcula el total a ingressar que correspon. La base imposable és el valor declarat. Per calcular-lo, podem utilitzar el simulador de valoració. En aquest exemple, per les característiques del vehicle i l’any de matriculació, el valor a declarar són 9.000,00 euros.\n5. El tipus de gravamen, en aquest cas, és el 5% (aplicable als fets imposables meritats a partir de l'1 de juliol de 2010).\n6. Per tant, seguint l'exemple, la quota a ingressar serà el resultat d'aplicar el tipus impositiu del 5% sobre el valor del vehicle: 450,00 euros.\nUn cop emplenat l'imprès i signat el model, es paga l’impost en qualsevol entitat col·laboradora.\nUn cop fet l’ingrés, amb la carta de pagament i la documentació del vehicle ja es pot adreçar a la Prefectura provincial de Trànsit per fer el canvi de titularitat.


tobuushi: Escales mecàniques i iaies...\nEscales mecàniques i iaies...\nL'altre dia era en uns grans magatzems amb el meu fillet de dos mesos, la Shikibu que ja té quatre anys, i l'Aya, anàvem carregats de coses que havíem comprat per dinar. Feien cua per pujar a l'ascensor ja que amb el cotxet no podem baixar les les escales mecàniques. Els magatzems de la meva ciutat no són grans com el Corte Inglés de la Placa Catalunya ( BCN ), més aviat són de la mida de Can Jorba, al Portal de l'Àngel ( BCN ). I malgrat que tenen un parell de jocs d'escales mecàniques només hi un ascensor per pujar les 6 plantes de l'edifici.\nLes escales mecàniques són just a tocar de l'ascensor, malgrat això, sempre hi ha una pila de iaies esperant l'ascensor tot que només pugin un pis.\nL'altre dia quan anàvem a pujar, dues iaies ens van passar al davant, van pujar tan ràpid que la gent que baixava encara no havia sortit, sense fer cua ni res! Ni l'Aya ni la nena van poder pujar amb mi a l'ascensor. Si mai visiteu el meu país ja cal que anéu en compte amb les iaies i els iaios són molt mal educats, ningú els diu res, per cultura, però de vegades me'ls menjaria!\nLa imatge que il·lustra aquest post és veritat, ho he vist millers de vegades al metro de Tòquio, i és que sembla que al japonesos els va mandra caminar o pujar escales ( desprès fan trekking el cap de setmana ). Potser per això viuen tants anys.\naquí això de les escales no passa (almenys al mateix nivell que sembla passar per allà), ara bé, les iaies i els iaios es comporten igual !! (al metro a vegades fa por morir trapitjat per una estampida de iaios a la recerca de seients!!)\nHome Carquinyol, jo ho he vist a més d'una parada això de les escales: a Diagonal, a Avinguda Tibidabo, etc...\nPel que fa a les iaies, algú un dia em va dir que la gent gran sempre té pressa perquè veu el final aprop i no vol perdre el temps fent cua. Intento pensar això cada vegada que m'enfado quan es colen!\nSou el que no hi ha!\nAl Japó no hi res més perillós que les iaies en estampida.\nEl meu sogre encara riu d'una vegada en que una iaia se'm va adelantar per anar a rapinyar pa del buffet lliure d'un hotel. Sempba ser que corria molt, jo només vaig poder veure un flaix de llum, i on abans hi havia una cistella plena de pa només hi quedaven quatre molles.\n7 graus de terratrèmol!\nEls primers hashi\nOn és el mòbil?\nQui vols que t'acompanyi?\nMiró, 50 iens\nNo tinc mà esquerra...\nRiisa Naka, la noia camaleó


La Policia Local de Mataró i el Cos Nacional de Policia desmantellen un taller de confecció il·legal - Ajuntament de Mataró\nLa Policia Local de Mataró i el Cos Nacional de Policia desmantellen un taller de confecció il·legal\nDetinguts sis treballadors i la responsable del taller\ndivendres 24 febrer 2012\nLa Policia Local de Mataró i el Cos Nacional de Policia van dur a terme ahir, dia 23, una inspecció en un taller de confecció ubicat en el número 7 del carrer de Batista i Roca. L’operació va concloure amb la detenció de la responsable del taller per un presumpte delicte d’atemptat contra els drets dels treballadors i de 6 dels empleats per incompliment de la Llei d’Estrangeria.\nLa investigació policial es va iniciar arran de les queixes de veïns per sorolls, incompliments d’horari i insalubritat. A més d’agents dels dos cossos policials, en l’operació van intervenir tècnics d’Inspecció de Treball i dels serveis de Llicències d’Activitats i Nova Ciutadania de l’Ajuntament.\nDurant la inspecció realitzada es van detectar 12 persones treballant, totes elles de nacionalitat xinesa, a més de la persona encarregada del taller, J.Y.L., de 41 anys, que ja havia estat implicada en la desarticulació d’un altre taller il·legal l’any 2008. Al local hi havia 33 màquines de confecció, 2 màquines de planxa industrial i una gran quantitat de roba confeccionada. També hi havia un llit en una habitació i una cuina amb aliments cuinats, tot en un deficient estat de salubritat.\nA banda de les detencions practicades, com a resultat de la intervenció es va aixecar acta d’inspecció administrativa per diverses infraccions al Reglament Municipal de Llicències d’Activitats. El taller funcionava sense llicència d’activitats.


📚 🏆 Comprar Libros Premio Josep Pla 2019 | Abacus Online\n9.95 - 20.01\nEn Raimon escriu contes per a la ràdio i viu amb el seu germà Blai, que va quedar trastocat per un accident en un bosc quan era petit i ara porta una vida senzilla treballant en un taller ocupacional. Un dia en Rai rep un encàrrec estrany, una dona gran que sempre escolta els seus relats, la Cèlia, vol contractar-lo perquè li escrigui la seva biografia: «Mai no hauria imaginat que els teus contes explicarien tan bé lameva vida». La seva relació creixerà a cavall del relat i el record. Ella li encarregarà reescriure tot allò que va viure i ell intentarà esbrinarquè s?amaga darrere una oferta gens innocent. La vigília és una novel·la abassegadoraque uneix el millor i el pitjor de l?ésser humà. Ésuna història sobre el poder infinit de l?amor, el valor dels nostres records i la vida que hem decidit dura terme per sobreviure al nostre passat. «És impossible destriar el que un escriu d?allò que un viu. Les paraules es barregen amb els dies, i la línia difusa que separa el record del conte es confon. Diuen que, tard o d?hora, les lletres sempre acaben dictant sentència. Jo hauria volgut viure dins demoltes històries que vaig escriure per a la ràdio, fins i tot d?adolescent hauria viscut en el vers d?algun poe - ma: aquella passió desaforada en una habitació petita però lluminosa a l?estiu, compartir una ampolla de vi i el dubte de si viure val la pena ?ara que la inèrcia ha vençut al dubte?, tastar boques i cossos que se?m van escapar, conèixer gent i passar perdins seu (o que ells passessin per dins meu) sense fer-nos mal». Amb la col·laboracióde la Generalitat de Catalunya, Departament de Cultura.\nEn Raimon escriu contes per a la ràdio i viu amb el seu germà Blai, que va quedar trastocat per un accident en un bosc quan era petit i ara porta una vida senzilla treballant en un taller ocupacional. Un dia en Rai rep un encàrrec estrany, una dona gran que sempreescolta els seus relats, la Cèlia, vol contractar-lo perquè li escrigui la seva biografia: «Mai no hauria imaginat que els teus contes explicarien tant bé la meva vida». La seva relació creixerà a cavall del relat i el record. Ella li encarregarà reescriure tot allò que va viure i ell intentarà esbrinar què s'amaga darrere una oferta gens innocent.La vigília és una novel·la abassegadora que uneix el millor i el pitjor de l'ésser humà. És una història sobre el poder infinit de l'amor, el valor dels nostres recordsi la vida que hem decidit dur a terme per sobreviure al nostre passat.«És impossible destriar el que un escriu d'allò que unviu. Les paraules es barregen amb els dies, i la línia difusa que separa el record del conte es confon. Diuen que, tard o d'hora, les lletres sempre acaben dictant sentència. Jo hauria volgut viure dins de moltes històries que vaig escriure per a la ràdio, fins itot d'adolescent hauria viscut en el vers d'algun poema: aquella passió desaforada en una habitació petita però lluminosa a l'estiu, compartir una ampolla de vi i el dubte de si viure val la pena ara que la inèrcia ha vençut al dubte, tastar boques i cossos que se'm van escapar, conèixer gent i passar per dins seu (o que ells passessin per dins meu) sense fer-nos mal».


Bunyols de calçots. Canal Salut\nÒrgan assessor del Departament de Salut en l’àmbit de les malalties mentals i les addiccions (CASMiA). Obre en una nova finestra.\n200 g de farina de cigrons o de blat de moro (aptes per a persones amb celiaquia)\n80-100 ml d’oli d’oliva verge\n10 g de "carn" de Nyores\noli d'oliva verge (per fregir)\nPosar un cassó al foc amb la llet. Quan arrenqui el bull, retirar del foc i afegir l'oli, la farina, el pebre vermell i la carn de nyores, tot de cop.\nAmb l'ajuda d'una espàtula, barrejar bé fins a aconseguir una massa espessa i lligada, que se separi de les vores i de l'espàtula.\nDeixar temperar la massa i afegir-hi els ous, d'un en un. El conjunt ha de quedar com una crema pastissera ben espessa.\nNetejar els calçots ja fets a la brasa o al forn. Treure la part verda i tallar a rodanxes fines la part blanca. Un cop fet, afegir a la massa reservada.\nEscalfar una paella (o millor un pot) amb oli d'oliva verge abundant. Quan l'oli estigui ben calent (però que no fumegi), amb l'ajuda d’una cullera, anar agafant porcions de massa i fregir els bunyols fins que quedin daurats.\nRetirar i deixar sobre paper absorbent per eliminar l'excés d'oli.\nEs poden servir acompanyats de salsa romesco.\nRecepta de Josep Martín\nRestaurant “El Palau Vell” (Sant Andreu de la Barca)\nAquesta recepta ofereix una nova manera de menjar calçots, diferent a la tradicional i molt adaptada a les possibilitats de les llars. Augmentar el consum d’hortalisses, un dels objectius de l’Any internacional de les fruites i verdures, passa per incorporar noves hortalisses i maneres diferents de cuinar-les en el nostre dia a dia.\nEls bunyols de calçots poden suposar un segon plat molt complet, ja que a més del contingut en verdura dels propis calçots, la llet, els ous i la farina (sobretot si és de cigrons), suposen una aportació proteica ben interessant. Es poden acompanyar els bunyols amb una bona amanida o bé amb unes carxofes al forn, aprofitant la cocció dels calçots.\nData d'actualització: 02.03.2021


BDBH – 15 JUNY 2020 | Nova Ràdio Lloret\nBDBH – 15 JUNY 2020\nPer Nova Ràdio Lloret | El 15 de juny de 2020 |\nPodcast: Descarrega-te'l (Durada: 59:24 — 0.0KB)\nAquest dilluns ens despertem, des del punt de vista informatiu, amb la següent notícia: Lloret de Mar ha entrat avui en la fase 3 del descofinament. Aquesta fase permet més activitats que l’anterior, així com la mobilitat amb altres regions que estiguin en la mateixa fase 3. Des d’aquest 15 de juny, a Catalunya ho estan totes, excepte Barcelona i Lleida. En la fase 3, les principals novetats són les següents. Es permet la circulació en grups de màxim 20 persones. Les franges horàries s’eliminen per a totes les activitats. Els establiments, els locals, els centres o parcs comercials i de prestació de serveis poden obrir al públic sempre que es redueixi al 50% l’aforament a cadascuna de les plantes i que garanteixi una distància mínima de dos metres entre clients. Reobren al públic els establiments d’hostaleria i restauració per a consum en el local, sempre que no superin el 50% de l’aforament. Pel que fa a les terrasses es permet el 75% de les taules autoritzades. Reobren discoteques i bars d’oci nocturn amb un terç d’aforament i altres restriccions.\nD’altra banda, ens fem ressò de la unanimitat en totes les mesures preses per fer front a la crisi del coronavirus a Lloret de Mar. Els 21 regidors han volgut fer palès el consens de manera explícita signant un document que han presentat abans del ple d’aquest divendres. Parlem de la sessió i la valorem amb la ronda de portaveus habitual.\nDesprés, si hi ha temps, anunciem la concentració de protesta pels assassinats de persones negres, el passat dissabte a Lloret, amb 300 persones. Escoltem organitzadors i participants.\nTot seguit expliquem que han estat denunciats tres monitors per mofar-se d’una noia amb discapacitat i difondre’n els vídeos per WhatsApp. Segons el portal de notícies 324.cat, els fets van passar en una habitació d’hotel durant unes colònies a Lloret de Mar l’any 2017.\nEl Club Natació Lloret torna avui als entrenaments. Coincidint amb l’entrada de la vila en Fase 3, l’entitat recuperarà a poc a poc la seva activitat, tot i que ho haurà de fer en grups molt reduïts i adoptant tots els protocols de seguretat marcats per fer ús de la Piscina Municipal. A més, expliquem que l’equipament esportiu augmenta l’aforament a partir d’avui i que la quota del mes de juny serà d’un terç.\nBDBH – 12 JUNY 2020


Carta oberta als lectors de CRÍTIC\nHem enviat aquesta carta a tots els socis i subscriptors de CRÍTIC. Ara la vull compartir amb tots vosaltres. Creiem que els nous mitjans de comunicació hem d’explicar els nostres ‘números’, ser el màxim de transparents i explicar en què ens gastem els vostres diners. 1.- La cooperativa, una empresa social Ja som 67 socis cooperativistes […]\nDiuen que l’escriptor Mark Twain va dir allò de: “Als Estats Units tenim tres coses precioses: llibertat d’expressió, llibertat de consciència i la prudència de mai practicar-les”. Doncs, ja ha arribat l’hora de practicar-les. Els ciutadans teniu -tenim- dret a la informació. Hem de defensar-lo. Per això periodistes i ciutadans hem de construir junts mitjans […]


per Redacció 09 de maig de 2019 14:09\nL'alcaldessa i candidata de BComú, Ada Colau, seria la guanyadora de les eleccions municipals del 26M segons l'enquesta del Centro de Investigaciones Sociológicas (CIS). L'estudi la col·loca amb un resultat d'entre 10 i 11 regidors -actualment en té 11-, seguida del candidat d'ERC, Ernest Maragall, que aconseguiria entre 9 i 11 representants. L'enquesta del CIS va ser la que més es va apropar als resultats finals de les eleccions generals el 28A.\nA diferència de l'última enquesta que es va publicar, la CUP i el PP obtindrien representació segons els resultats del CIS. L'enquesta del CIS atorga entre dos i tres regidors als populars de Josep Bou i dos representants als anticapitalistes d'Anna Saliente. La candidatura de Barcelona és capital-Primàries, encapçalada per Jordi Graupera, es quedaria fora del consistori.\nAmb els resultats del CIS a la mà, Colau i Maragall podrien sumar per aconseguir una majoria absoluta a l'Ajuntament. A més, ni ERC amb JxCat ni PSC i Valls sumarien els 21 regidors necessaris per evitar que la llista més votada governi. L'alcaldessa Colau ha governat durant la majoria del mandat -des que va trencar amb el PSC de Jaume Collboni un any i mig després de pactar-hi- amb només 11 regidors, una possibilitat que es podria repetir segons el CIS.


Nebulosa del Cranc del Sud en el 29 aniversari del Hubble - Agrupació Astronòmica Sabadell\nEstàs aquí: Inici Notícies Nebulosa del Cranc del Sud en el 29 aniversari del Hubble\nNebulosa del Cranc del Sud en el 29 aniversari del Hubble\nEl 24 d'abril de 1990 va ser llançat el Telescopi Espacial Hubble. Durant tots aquests anys ha revolucionat la imatge que tenim sobre el nostre Univers amb les seves esplèndides fotografies. Per celebrar el seu 29 aniversari s'ha publicat aquesta foto de la nebulosa del Cranc del Sud en la constel•lació de Centaurus. Aquesta peculiar nebulosa, amb la seva estructura en forma de rellotge de sorra, va ser creada per la interacció entre dues estrelles en un sistema binari. El sistema consisteix en una estrella gegant vermella i una estrella nana blanca. L'estrella gegant està en el procés durant el qual la seva massa flueix cap a l'estrella nana, creant durant l'acreció unes erupcions que donen lloc a l'estructura que podem veure. Més informació al Hubble.


motiu científic per què escolteu xarnec o llorer | portobelloartgallery.com\nEl motiu científic per què escolteu 'Yanny' o 'Laurel'\nDarrerament, internet s’ha dividit totalment. I no, aquesta vegada ho és no pel color d’un vestit. Fa tres anys, la gent va saber que els seus ulls podien jugar-hi trucs. Aquesta vegada, són les teves orelles les que provoquen el caos, perquè un senzill clip d'àudio té algunes persones que senten 'Yanny i altres que senten' Laurel.\nPrimerament, com va començar aquest debat? Prou divertit, a l’aula. D'acord amb Per cable, un estudiant de primer any de secundària estudiava una classe de literatura de paraules i 'llorer era a la seva llista. Després de reproduir l'àudio a Vocabulary.com, va escoltar 'queixal, provocant un petit debat entre els altres amics de la classe. Després d'això, no va passar molt abans que el popular YouTuber Cloe Feldman compartís el debat a Instagram i Twitter: el tuit original ara té gairebé 90.000 retweets i 209.000 likes.\nLa gent està bastant abrigada de quin costat es troba i és gairebé una divisió a les enquestes amb la pròpia història d’Instagram de Feldman en un 53 per cent per a Yanny i un 47 per cent per a Laurel. Per salvar el seny de tothom, el canal de YouTube AsapSCIENCE desglosa el motiu pel qual la gent escolta coses diferents i hi ha alguns factors diferents.\n'Els sons de Yanny es reprodueixen amb una freqüència més alta que els de Laurel. A mesura que envellim, les orelles són menys capaces de sentir freqüències més altes, de manera que si sentiu Yanny, potser tindreu orelles més joves.\nSegons el vídeo, tot i que les dues paraules no semblen similars, en realitat no estan gaire allunyades les unes de les altres quan es mostren les ones sonores. Per això, escoltar a través de diferents dispositius, ja siguin el vostre telèfon, ordinador, iPad o auriculars, us pot fer sentir diferents coses, mentre el vostre cervell tria inconscientment a quines freqüències heu de parar atenció. Però una de les majors explicacions de la divisió entre tots dos és l'edat de les orelles.\n'Els sons de Yanny es reprodueixen amb una freqüència més alta que els de Laurel', explica el vídeo. 'A mesura que envellim, les orelles són menys capaces de sentir freqüències més altes, de manera que si sentiu Yanny, potser tindreu orelles més joves.\nAl final, sí, podria haver-hi una resposta correcta al debat: # LaurelFTW! Però el que se sent realment durant la gravació varia de persona a persona, de manera que no turmenti als teus amics també molt si trobeu una fractura. Ara, prepareu-vos: Internet s'ha trencat dues vegades, quin dels sentits es confondrà a continuació?\nNecessiteu un descans per la bogeria a Internet? Sortiu cap a aquesta meditació a peu. Fes una ullada a aquestes 5 coses delicioses a Netflix per conèixer el teu coneixement alimentari.\nGrans AparencesGenial ViatgeSense CategoriaCasa FantàsticaGrans ConsellsBon MenjarGran Suor


Ple municipal – Maçanet de Cabrenys\nHome Ajuntament Ple municipal\nRetribucions per assistències\nÉs la reunió de tots els regidors i regidores, convocats per l’Alcaldessa per discutir i aprovar les coses de la seva competència. Hi ha d’assistir el Secretari i l’Interventor. Com que són reunions públiques, també poden assistir-hi veïns.\nEntre altres, té les següents competències:\nL’aprovació inicial del planejament urbanístic del municipi.\nAprovar i modificar els pressupostos, i aprovar els comptes.\nAprovar les formes de gestió dels serveis.\nAprovar la plantilla del personal i la relació dels llocs de treball.\nLa concertació de les operacions de crèdit.\nLes contractacions i les concessions.\nL’aprovació dels projectes d’obres i serveis.\nL’adquisició de béns i drets\nEl Ple està format per 7 regidors i regidores, tots de l’equip de govern (MxM-ERC-AM) perquè no hi ha oposició:\nMercè Bosch i Romans (presideix les sessions).\nAnna Estrada i Faig\nHi ha una sessió ordinària de Ple el dia i hora que determini l’alcaldia, preferentment el primer dijous de cada mes, a les 20:00 hores al saló de sessions. Les sessions extraordinàries es convocaran segons necessitat.\nL’alcaldessa exerceix el seu càrrec amb dedicació parcial i no cobra per assistència a les sessions de Ple. La resta de regidores i regidors cobren 100€ per assistència.\n(sorteig de la mesa electoral 14F)\nAquesta pàgina s’actualitza amb una regularitat mensual\nÚltima actualització: 10/06/2022


IB3 | El Govern rebutja la retallada de finançament de l’Estat en 67 milions d’euros\nEl Govern rebutja la retallada de finançament de...\nPortada > política > El Govern rebutja la retallada de finançament de l’Estat en 67 milions d’euros\nEl Govern rebutja la retallada de finançament de l’Estat en 67 milions d’euros\nLa consellera d'Hisenda considera injusta aquesta retallada perquè, diu, castiga els ciutadans de les Illes.\nEl Govern balear rebutja la retallada de finançament de l’Estat en 67 milions d’euros. La pròrroga dels pressupostos generals de l’Estat a causa de la manca d’acord polític al Congrés ha provocat que es redueixin les assignacions autonòmiques i que Balears rebi 67 milions d’euros menys dels 1.779 que el Ministeri comunicà el mes de juliol. Uns diners que la conselleria ja havia inclòs als pressupostos de la comunitat per a enguany.\nEl ministeri, però, sí que manté la previsió de 778 milions d’euros corresponents a la liquidació del pressupost del 2016.D’aquesta manera, la previsió de recursos del sistema de finançament a rebre per part de les Illes Balears el 2018 passa a ser de 2.490 milions, una reducció del 2,6 % respecte als 2.558 milions de juliol.\nLa consellera d’Hisenda i Administracions Públiques, Catalina Cladera, considera injusta aquesta retallada perquè, diu, castiga els ciutadans de les Illes. Cladera també ha dit que és necessària una reforma urgent del model de finançament autonòmic per obtenir una major autonomia fiscal i reduir la dependència financera amb el Govern de l’Estat.\nEls funcionaris de Ferreries i Es Mercadal faran dues hores i mitja menys de feina a la setmana\nSón els primers ajuntaments menorquins que redueixen la jornada laboral i tornen així a la situació de fa sis anys


La Lliga de Sitges de Futbol Sala apunta l’inici a l’octubre - L'Eco de Sitges\nLa Regidoria d’Esports de l’Ajuntament està pendent de l’evolució de la pandèmia per saber si la competició podrà començar en la data prevista\nLa regidoria d’Esports de l’Ajuntament de Sitges ha confirmat que l’inici de la Lliga de Futbol Sala Vila de Sitges està previst pel primer cap de setmana d’octubre. L’organització tenia intenció d’iniciar-la el darrer cap de setmana de setembre, però donada la situació d’emergència sanitària es va creure adient retrassar-ho una setmana més. Tot i aquesta confirmació des de la regidoria es demana prudència, i serà l’evolució de la pandèmia la que marcarà si es pot iniciar amb normalitat el proper 4 d’octubre.\nL’organització de la Lliga ha presentat un protocol d’actuació pels dies d’entrenament i competició, basat en el Pla d’Acció pel Desconfinament Esportiu de Catalunya. Entre aquestes mesures destaquen que els grups d’entrenament siguin estables i no sobrepassin les 15 persones. Això permetria controlar fàcilment els esportistes i els seus possibles contactes de risc. També s’hauran de signar declaracions responsables que garantitzin que en els darrers 14 dies no s’ha tingut cap simptomatologia compatible amb la Covid-19, no haver donat positiu i no haver conviscut o tenir contacte estret amb persones afectades. En cas que es produeixi un d’aquests casos s’obliga a posar-ho en coneixement de l’organització.\nAixò fa que la Lliga de Sitges es posi a l’alçada d’altres competicions de futbol sala de la comarca, com les 24 Hores les Roquetes, amb un pla ben marcat per poder dur a terme la competició, sempre que les autoritats supramunicipals permetin el seu desenvolupament.


'Mirades' igualadines a diverses parts del nostre planeta, tan exòtiques com suggerents. Això és el que ofereix l'exposició oberta a la Biblioteca Central d'Igualada divendres passat i que es podrà visitar fins el 31 de gener.\nL'igualadí Miquel Solà Rossell va obrir a la Biblioteca Central d'Igualada l'exposició 'Mirades'. Una mostra on ofereix la seva visió oberta del món, fruit dels viatges que ha fet al llarg dels anys a països i terres llunyanes com el Perú, l'Índia, Iran, Xina o Cambodja. En una visita guiada, amb la presència de la regidora d'Ensenyament, Joventut i Universitats, Marisa Vila, i el regidor de Cultura, Pere Camps, va compartir amb el públic moments i anècdotes dels seus viatges i les històries que s'amaguen darrere de cada mirada capturada per la càmera. L'exposició es podrà visitar fins al 31 de gener a la sala d'exposicions de la Biblioteca.\nQuè és viatjar? "Viatjar és aventura, experimentar, compartir, il·lusió, aprendre, canvi, moviment, somiar, llibertat, viure i moltes vegades és descobrir mirades. Mirades inquisidores? Moltes. Però altres també mostren satisfacció i alegria", explica Miquel Solà. A I a través d'aquestes mirades el visitant pot fer el seu propi viatge cap a indrets llunyans. "Un viatge, però, no comença quan l'avió s'enlaira sinó temps enrere, quan es comença a buscar un destí. Mires i regires guies de viatge i mapes: París amb la torre Eiffel, el Louvre, els grans bulevards, Notre Dame...; Egipte amb les grans Piràmides, els tresors de Tutankamon...; Índia amb el Taj Mahal, les ablucions i cremacions dels creients en el riu Ganges...; o un lloc meravellós de la nostra terra, la Vall de Boí, amb les seves esglésies romàniques esveltes i el paisatge idíl·lic", conclou Solà.\n2 La tornada a l'escola se salda amb 6 grups confinats a l'Anoia 2861 lectures\n6 Identifiquen l'autor d'un abocament il·legal a Vilanova del Camí 1874 lectures\n8 Castells preveu que es facin entre 600 i 1.200 nous habitatges amb la reforma de plantes baixes 1395 lectures\n9 Els matrimonis a l'Anoia, a l'alça el 2019, amb rècord d'enllaços entre dona i dona 1308 lectures